Source: http://hontianskenemce.sk/?page=428
Timestamp: 2017-12-18 10:30:31+00:00
Document Index: 11869119

Matched Legal Cases: ['§4', '§ 6', '§706', '§ 5', '§3', '§5']

VZN o podmienkach prenájmu obecných nájomných bytov v obci Hontianske Nemce
VŠEOBECNE	ZÁVÄZNÉ NARIADENIE	č. 1
o podmienkach prenájmu obecných nájomných bytov v obci
Hontianske Nemce.
Obecné zastupiteľstvo v Hontianskych Nemciach podľa §4 ods.1 a ods.3 písm. a) a podľa § 6. odst. 1 zákona č. 369/1990 Zb. o obecnom zriadení v znení neskorších predpisov vydáva toto Všeobecne záväzné nariadenie o podmienkach prenájmu nájomných bytov v obci Hontianske Nemce
1.	Toto Všeobecne záväzné nariadenie ( ďalej len „VZN“ ) stanovuje podmienky prijímania žiadostí, postup pri výbere nájomníkov obecných bytov vo vlastníctve obce Hontianske Nemce a o postupe pri schvaľovaní a realizovaní ich prenájmu.
2.	Obecné nájomné byty sú bytmi vo vlastníctve obce Hontianske Nemce s osobitným režimom, ktorý vymedzuje toto VZN.
3.	Obec Hontianske Nemce bude vykonávať správu týchto bytov prostredníctvom spoločnosti v rámci správcovskej zmluvy.
4.	Obec Hontianske Nemce garantuje zachovanie nájomného charakteru bytov postavených s podporou Štátneho fondu rozvoja bývania a MDVRR SR minimálne po dobu 40 rokov od nadobudnutia právoplatnosti kolaudačného rozhodnutia.
Režim nakladania s obecnými nájomnými bytmi
Obecné nájomné byty sú určené pre nájomcov, ktorí spĺňajú podmienky Zákona č. 443/2010
Z.z.	a 277/2015 Z.z. o dotáciách na rozvoj bývania a o sociálnom bývaní a nasledujúce ďalšie podmienky:
1.	Mesačný príjem nájomcov – osôb, ktorých príjmy sa posudzujú spoločne podľa osobitného predpisu neprevyšuje hranicu určenú zákonom, ktorou sa určujú pravidlá pre poskytovanie príspevkov na výstavbu nájomných bytov.
2.	Mesačný príjem nájomcu – žiadateľa, vypočítaný ako súčet príjmov osôb, ktorých príjmy sa posudzujú spoločne podľa osobitného predpisu neprevyšuje trojnásobok životného minima platného k 31. decembru predchádzajúceho kalendárneho roka.
1.	Nájomná zmluva sa uzatvára na dobu určitú a to 3 roky s možnosťou opakovaného predĺženia vždy o maximálne 3 roky.
2.	Súhlas na predĺženie nájomnej zmluvy schvaľuje obecné zastupiteľstvo.
3.	U predmetných bytov nemožno realizovať prechod nájmu v zmysle §706 Občianskeho zákona.
4.	U predmetných bytov nemožno realizovať výmenu bytov a ich prenájom tretej osobe.
5.	U predmetných bytov nemožno realizovať prevod vlastníckych práv.
6.	Žiadateľ je povinný predložiť na obecný úrad v Hontianskych Nemciach doklady o tom, že spĺňajú podmienky určené týmto VZN.
7.	Nájomca obecného nájomného bytu je povinný do 30 dní nahlásiť na obecný úrad v Hontianskych Nemciach každú zmenu, ktorá nastala v údajoch uvedených v článku 2 tohto VZN. V prípade zistenia nepravdivých údajov sa bude postupovať podľa článku 7 ods. 4 písm. a) tohto VZN.
8.	Nájomca obecného nájomného bytu nemá nárok na pridelenie náhradného bytu alebo inej bytovej náhrady pri ukončení nájmu z dôvodu ukončenia nájomnej zmluvy na dobu určitú.
9.	K termínu ukončenia nájmu je nájomca povinný byt uvoľniť a odovzdať ho správcovi v stave primeranom dobe užívania, pričom nesie plnú zodpovednosť za prípadné spôsobené škody.
10.	Súčasťou každej nájomnej zmluvy je zápisnica, v ktorej žiadateľ vyjadrí súhlas bez pripomienok s podmienkami stanovenými týmto VZN.
11.	V prípade, že sa nájomca k termínu ukončenia nájomnej zmluvy z uvedeného bytu neodsťahuje, Obec Hontianske Nemce prostredníctvom správcu zabezpečí vypratanie obecného nájomného bytu na náklady predmetného nájomcu.
12.	Splatnosť nájomného a úhrad za plnenia poskytované s užívaním bytu je mesačne, vždy do 15. dňa príslušného kalendárneho mesiaca.
Žiadosti o pridelenie obecného nájomného bytu sa podávajú a evidujú na na podateľni na Obecnom úrade v Hontianskych Nemciach .
K žiadosti o pridelenie obecného nájomného bytu je nutné priložiť:
-	potvrdenie zamestnávateľa o výške priemerného mesačného zárobku, u samostatne zárobkovej osoby výpis z daňového priznania fyzickej osoby za posledný rok, alebo potvrdenie o výške dôchodku za posledný kalendárny rok pred podaním žiadosti ( dekrét o dôchodku),
-	čestné vyhlásenie, že žiadateľ ( ani osoby s ním posudzované) nemá žiadne nedoplatky finančného alebo iného characteru voči obci.
-	§ 5
1.	Každá žiadosť o pridelenie obecného nájomného bytu musí byť písomná. Žiadosti sa evidujú na podateľni a evidujú u zamestankyne poverenej bytovou agendou
2.	Obecné zastupiteľstvo na svojom zasadnutí určí nájomcov obecných nájomných bytov. Poslanci schvaľujú výber nájomníkov podľa sociálnych pomerov žiadateľa, prípadnú spoluprácu žiadateľa s obcou, trvalé bydlisko žiadateľa, prípadnú možnosť zo strany žiadateľa pri pomoci obce v budúcnosti, miesta zamestnania a počtu osôb v domácnosti. Starosta obce má oprávnenie mimo poradovníka prideliť celkom dva voľné byty z celkového počtu obecných nájomných bytov. Aktualizácia poradovníka sa bude vykonávať jedenkrát ročne.
3.	Obecný úrad v Hontianskych Nemciach zverejní poradovník na úradnej tabuli a stránke mesta. Správca obecných nájomných bytov pripraví nájomnú zmluvu a vyzve uchádzačov o obecný nájomný byt na podpis nájomnej zmluvy.
4.	Nájomnú zmluvu za prenajímateľa podpisuje starosta obce. Nájomná zmluva bude uzatvorená vždy na dobu určitú podľa §3 odst.1 tohto VZN.
1.	Nájomník obecného nájomného bytu, ak má záujem o predĺženie platnosti nájomnej zmluvy v zmysle článku 3 ods.1 tohto VZN, je povinný najneskôr 2 mesiace pred ukončením termínu jej platnosti doručiť na Obecný úrad v Hontianskch Nemciach žiadosť o predĺženie nájomnej zmluvy.
2.	Každú žiadosť o predĺženie nájomnej zmluvy prerokuje a rozhodne obecné zastupiteľstvo. Následne správca spracuje dodatok k existujúcej nájomnej zmluve a podpíše ho starosta obce.
1.	Uplynutím doby nájmu, ak nebola táto doba predĺžená v zmysle článku 3 ods. 1.
2.	Písomnou dohodou medzi Obcou Hontianske Nemce a nájomcom.
3.	Správca je povinný vlastníkovi bytov ohlásiť bez odkladu:
-	uvoľnenie bytu,
-	nevyužívanie bytu z akéhokoľvek dôvodu,
-	neplnenia si povinností nájomcom podľa nájomnej zmluvy.
4.	Písomnou výpoveďou nájomcu. Pričom sa nájom bytu končí posledným dňom mesiaca nasledujúceho po mesiaci, v ktorm bola výpoveď nájmu doručená správcovi.
5.	Po prerokovaní v obecnom zastupiteľstve a so súhlasom starostu obce Hontianske Nemce výpoveď nájmu obcou Hontianske Nemce, alebo správcom nastáva ak nájomca:
a) nespĺňa podmienky stanovené v článku 2 predmetného VZN,
b)	porušuje svoje povinnosti vyplývajúce z nájomnej zmluvy obecného bytu, najmä tým, že nezaplatil včas nájomné, alebo úhradu za plnenie poskytované s užívaním bytu za čas dlhší ako 2 mesiace,
c)	alebo ten, kto s ním býva, napriek písomnému napomenutiu porušuje bytový poriadok, poškodzuje prenajatý byt, alebo jeho príslušenstvo, spoločné priestory a spoločné zariadenia v dome,
d)	využíva prenajatý byt bez súhlasu obce Hontianske Nemce, ako vlastníka na iné účely ako na bývanie, alebo ak nájomca, alebo ten, kto s ním býva, sústavne porušuje pokojné bývanie ostatných nájomcov, ohrozuje bezpečnosť, alebo porušuje dobré mravy v dome,
e)	nevyužíva byt bez vážnych dôvodov viac ako 3 mesiace.
6.	Nájom obecného nájomného bytu sa končí posledným dňom mesiaca nasledujúceho po mesiaci, v ktorom bola výpoveď doručená nájomcovi.
1.	Podmienky určené týmto VZN sú neoddeliteľnou súčasťou každej nájomnej zmluvy.
2.	Výnimku z tohto VZN ( okrem starostu obce §5 ods.2 ) môže schváliť iba obecné zastupiteľstvo 3/5 väčšinou všetkých poslancov s podmienkou, že táto nie je v rozpore so zákonom 443/2010 Z.z. a 277/2015 Z.z o dotáciách na rozvoj bývania a o sociálnom bývaní, ktorým sa určujú pravidlá pre poskytovanie príspevkov na výstavbu nájomných bytov v znení neskorších zmien a doplnkov.
3.	Zmeny a doplnky tohto VZN schvaľuje obecné zastupiteľstvo v Hontianskych Nemciach formou dodatkov.
Všeobecne záväzné nariadenie bolo schválené Obecným zastupiteľstvom v Hontianskych Nemciach , dňa 26. 1. 2017 uznesením č.4/2017 a nadobúda účinnosť dňa 13. 2. 2017.
Všeobecné záväzné nariadenie č.7/2007 z 30.10.2007 uznesením č. 5/B/2007 stráca platnosť dňom 13.2.2017
Vyvesené: 27.1.2017
Zvesené: 13.2.2017